לילך סיגן

לילך סיגן (נולדה ב-29 בנובמבר 1963) היא סופרת, מרצה ועיתונאית ישראלית.

== ביוגרפיה ==
נולדה ב-1963, בירושלים, לשמחה סיגן שהיה פרסומאי ויועץ שיווק, ולדליה סיגן שהייתה עורכת בקול ישראל וסמנכ"ל ברשות השנייה לטלוויזיה ורדיו. נשואה לליגד רוטלוי (מבעלי רציו, חלל וקרן ההון-סיכון פרוסיד) ואם לשתי בנות. בעלת תואר ראשון בכלכלה מהאוניברסיטה העברית, ותואר שני במנהל עסקים בהצטיינות מאוניברסיטת תל אביב.

עבדה כתקציבאית במשרד הפרסום אריאלי בשנות ה-80. לאחר לימודי ה-MBA עבדה בפריז במחלקת השיווק של תאגיד הקוסמטיקה לוריאל. בשנת 1996 החלה את דרכה בעיתונות ככתבת כלכלית ב"הארץ", שם הקימה מדור חדש על שיווק ופרסום. ב-2002 הצטרפה לעיתון "גלובס" כעורכת מדור "נתח שוק" וכבעלת טור על תחומי השיווק, הפרסום והתקשורת. פיתחה את "מדד המותגים" יחד עם חברת גיזה וחברת POC, שדירג את 100 המותגים המובילים בישראל על פי הערך הכספי שלהם.

בהמשך הדרך מונתה לעורכת מגזין בגלובס, ולעורכת אחראית של מגזין "פירמה" עד לעזיבתה ב-2011. במהלך שנים אלה סיגן הנחתה את כנסי השיווק ואת ועידת ישראל לעסקים של "גלובס", כמו גם את תוכניות הטלוויזיה "הקמפיין" ו"הזירה הכלכלית" בטלוויזיה החינוכית, ואת תוכנית הטלוויזיה "הכסף מדבר" במשותף עם רונית ורדי בערוץ 10.

ב-2012 כיהנה כסמנכ"ל אקטואליה ברשת (ערוץ 2) למשך זמן קצר.

ב-2013 הצטרפה ל"מעריב" כבעלת טור אישי שבועי במגזין סופהשבוע. ב-2015 החלה לכתוב טור שבועי ב"מעריב" בנושאי פוליטיקה וחברה, ובהפינגטון פוסט בנושאים הקשורים להצגת העמדה הישראלית במדיה הבינלאומית.

ב-2016 הצטרפה לוועד המנהל של עמותת "רואים רחוק" של קשת 12.

ב-2022 ערכה מחקר מקיף על הכיסוי של ישראל ב"ניו יורק טיימס" בשיתוף עם פרופ' איתן גלבוע עבור אוניברסיטת בר-אילן.

את ספרה הראשון פרסמה ב-2002. ארבעת ספריה פורסמו על ידי הוצאת ידיעות אחרונות. ספרה האחרון, "כפיות", קיבל את אות ספר הזהב מהתאחדות הוצאות הספרים ותורגם לאנגלית.

ב-2022 יצאה גרסת שמע לספר "כפיות" בהשתתפות השחקן זהר שטראוס.

== יצירתה הספרותית ==
* האלים החדשים (2002, הוצאת ידיעות אחרונות, ספר עיון בשיתוף עם שמואל ורשבסקי, בעריכת עדי ארבל).
* געגועים למקס (2004, הוצאת ידיעות אחרונות, בעריכת מיכל חירותי).
* רומן למתחילים (2010, הוצאת ידיעות אחרונות, בעריכת לילך פלדמן).
* כפיות (2017, הוצאת ידיעות ספרים, בעריכת מיכל חירותי).

== קישורים חיצוניים ==

* [https://www.maariv.co.il/Lilac-Sigan/ExpertAuthor-64 לילך סיגן במעריב]
* [https://www.globes.co.il/news/home.aspx?fid=1745 לילך סיגן בגלובס]
* [http://nextweb.lib.ohio-state.edu/projects/hebrew-lexicon/00049.php לילך סיגן בלקסיקון הספרות החדשה]
* [https://simania.co.il/authorDetails.php?itemId=1562 לילך סיגן בסימניה]
* [https://www.e-vrit.co.il/AuthorInterviewItem/26/לילך_סיגן%2021%20במארס%202017 לילך סיגן ב"עברית"]
* [https://www.huffpost.com/author/lilac-sigan לילך סיגן ב-Huffington Post]
* 
* [https://www.youtube.com/watch?v=NsdKXHzgsYs&feature=youtu.be הולכות בחצות, גלי צה״ל, מחשבה מייצרת מציאות], באתר YouTube, ב-18 במארס 2017.
* [https://www.youtube.com/watch?v=lara8fJRh6k&feature=youtu.be ראיון אצל ליאת רגב], רשת ב', באתר YouTube, ב-25 במארס 2017.
* [https://www.youtube.com/watch?v=AmlG2a4Rcg0+30+במארס+2017&feature=youtu.be ראיון אצל אילנה דיין], גלי צה"ל, באתר YouTube, ב-30 במארס 2017.
* [https://www.youtube.com/watch?v=rnZS3D3qvv0&feature=youtu.be ראיון אצל יואב גינאי], רשת ב', באתר YouTube, ב-31 במארס 2017.
* 
* 
* 
* [https://saritflain.co.il/?p=5040 "מפחיד? קצת. מלהיב? יותר"], ב-13 באפריל 2017.
* 
* [https://www.youtube.com/watch?v=rI5Te6EBLP4&feature=youtu.be ראיון אצל קובי אריאלי בגל"צ], באתר YouTube, ב-28 באפריל 2017.
* [https://www.mantra.co.il/book-spoons/ "מרתק, מטלטל, מלא השראה"], 20 ביוני 2017.
* 
* [https://whydidntyoutellme.co.il/כפיות-לילך-סיגן/ "משהו כמעט מיסטי"], 19 בספטמבר 2017.
* [https://www.israelhayom.co.il/article/556879 "כתיבה, יוצרת"], ריאיון ב"ישראל היום", ב-17 במאי 2018.
* [https://softspoons.co.il/ אתר הספר "כפיות"]

== הערות שוליים ==

קטגוריה:עיתונאיות ישראליות
קטגוריה:עיתונאים ישראלים
קטגוריה:סופרות ישראליות
קטגוריה:סופרים ישראלים
קטגוריה:סגל גלובס
קטגוריה:סגל הארץ
קטגוריה:כתבים כלכליים ישראלים
קטגוריה:בוגרות תיכון רנה קסין
קטגוריה:בוגרי תיכון רנה קסין
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סגל מעריב
קטגוריה:דירקטוריות ישראליות
קטגוריה:דירקטורים ישראלים
קטגוריה:בעלות טור ישראליות
קטגוריה:בעלי טור ישראלים
קטגוריה:מנחות טלוויזיה ישראליות
קטגוריה:ישראליות שנולדו ב-1963
קטגוריה:ישראלים שנולדו ב-1963